  Виталий Пронин Можга ёросын вордӥськем егит журналист Алёна Астраханцева «Рен ТВ» телеканалэн радъям ӵошатсконэ пыриське:  вотэсын трос куара люказ ке, со быгатоз ӵукна мынӥсь передачаез нуыны.Алёна 2012-тӥ арын Ижысь Удмурт кун университетысь журналистикая факультетэз йылпумъяз, та удысъя ик тодон-валанзэ будэтӥз Москваысь Ломоносов нимо университетысь магистратураын. Со сяна, шудӥз Москваысь егитъёслэн театразы.  Али быгатонлыкъёссэ волятэ «Россия1» телеканалын. Солэн туж потэ сюремез «Рен ТВ» телеканалэ но.«Рен ТВ»-лэсь «Бодрое утро» передачазэ нуыны ӵектӥське 300-лэсь ятыр адями. Соос пӧлын Россиысь тодмо адямиос но. Кылсярысь, дано фигуристка Анастасия Гребёнкина, КВН телешоулэн вылӥ лигаяз  шудӥсьёс Леонид Могунов но Екатерина Могунова (Утмелидзе).Али вотэсын куара сётон мынэ. Кельшымон адямиос понна дурбасьтыны луоз декабрь-январь толэзьёсы. Тужгес трос куара бичам 5 мурт  ӵукна эфирез нуыны быгатозы. Жингрес кураеныз ӵукна сайкатоз меда милемыз Алёна?Ангелина Снигирёва Теги: куарасётон  